আনন্দ উদযাপনৰ মাজতে আকস্মিকভাৱে ঘটিল ভযংকৰ ঘটনাটো। মহাসপ্তমীৰ নিশা উত্তৰ প্ৰদেশৰ এটা দুৰ্গা পূজাৰ মণ্ডপত এক বিধ্বংসী অগ্নিকাণ্ডৰ ঘটনা সংঘটিত হয়। ঘটনাটোত তিনিটা শিশু আৰু দুগৰাকী মহিলা নিহত হয়। এই ঘটনাত আন কমেও ৬০ জন লোক আহত হয়। আহতসকল বিভিন্ন চিকিৎসালয়ত চিকিৎসাধীন হৈ আছে।
আৰক্ষী সূত্ৰই জানিবলৈ দিয়া মতে, ঘটনাটো উত্তৰ প্ৰদেশৰ ভাদোইত সংঘটিত হৈছে। দেওবাৰে নিশা প্ৰায় ৯ বজাত আৰতি চলি থকাৰ সময়তে কেনেবাকৈ পূজা মণ্ডপত জুই লাগে। অগ্নিকাণ্ডৰ প্ৰকৃত কাৰণ এতিয়াও জানিব পৰা হোৱা নাই।
আৰক্ষীয়ে বৈদ্যুতিক শ্বৰ্ট চাৰ্কিটৰ ফলত এই অগ্নিকাণ্ড সংঘটিত হ'ব পাৰে বুলি অনুমান কৰিছে। ঘটনাটোৰ সময়ত মহিলা আৰু শিশুসহ ১৫০ জন লোক পূজা মণ্ডপৰ ভিতৰত আছিল।
ঘটনাটোত তিনিটা শিশু আৰু দুগৰাকী মহিলা নিহত হোৱাৰ লগতে আন ৬০ জন লোক আহত হৈছে। নিহত শিশু তিনিটাৰ বয়স ক্ৰমে ১২, ১০ আৰু ৮ বছৰ বুলি কোৱা হৈছে। আনহাতে নিহত মহিলা দুগৰাকীৰ বয়স ৪৫আৰু ৪২ বছৰ বুলি জানিব পৰা গৈছে।
আৰক্ষীয়ে দুৰ্ঘটনাটোৰ প্ৰকৃত কাৰণ আৰু ইয়াক কিয় তাৎক্ষণিকভাৱে নিয়ন্ত্ৰণ কৰিব পৰা নগ'ল সেই বিষয়ে তদন্ত কৰি আছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
